ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL
HOTĂRÂRE
[bookmark: _Hlk222469952][bookmark: _Hlk227753603]-privind aprobarea implementării proiectului „Achiziție automăturătoare electrică performantă pentru orașul Boldești-Scăeni, Județul Prahova”

[bookmark: _Hlk227912804]Analizând proiectul de hotărâre înregistrat sub nr.46/28.04.2026 privind aprobarea implementării proiectului „Achiziție automăturătoare electrică performantă pentru orașul Boldești-Scăeni, Județul Prahova”, iniţiat de primarul oraşului,
Având în vedere:
- referatul de aprobare nr. 6651/28.04.2026;
- rapoartele de specialitate întocmite de compartimentele de resort, înregistrate sub nr.6653/28.04.2026 și nr.6656/28.04.2026;
[bookmark: _Hlk206494112]- Ghidul solicitantului Intervenția Protectia Mediului si Climei Sesiunea 2 NR 9 AN 2026 și reglementările din Ghidul de implementare - Intervenția DR 36 LEADER-Dezvoltarea locală plasată sub responsabilitatea comunității, PLANUL STRATEGIC PAC 2023 – 2027, Program finanțat de Uniunea Europeană și Guvernul României prin FONDUL EUROPEAN AGRICOL PENTRU DEZVOLTARE RURALĂ.
- avizul Secretarului general, înregistrat sub nr.6669/28.04.2026; 
- avizele comisiilor de specialitate nr. 1 și nr. 2 – pentru dezvoltarea economico-socială şi de mediu, cooperarea interinstituţională pe plan intern şi extern, respectiv pentru administrarea domeniului public și privat, gestionarea serviciilor de interes local.
În temeiul prevederilor art. 129 alin. (2), lit. b) şi alin. (4), lit. g), art.139 alin. (1) şi alin. (3) lit. d) și ale art.196, alin.(1), lit. a) din OUG nr. 57/2019 privind Codul administrativ, cu modificările şi completările ulterioare.


Consiliul Local al oraşului Boldeşti-Scăeni, întrunit în şedinţa publică ordinară în data de 28.04.2026, adoptă prezenta hotărâre:

Art.1. Se constată necesitatea şi oportunitatea proiectului cu titlul  „Achiziție automăturătoare electrică performantă pentru orașul Boldești-Scăeni, Județul Prahova”.
Art.2. Se aprobă pregătirea, promovarea, participarea şi implementarea în cadrul Programului Strategic PS PAC 2023 – 2027 – Interventia DR 36 – LEADER – SDL GAL Valea Teleajenului cu proiectul „Achiziție automăturătoare electrică performantă pentru orașul Boldești-Scăeni, Județul Prahova”.
Art.3. Cheltuielile aferente proiectului vor fi prevăzute în bugetul local pentru perioada de realizare a investiției, în cazul obținerii finanțării iar proiectul nu va fi generator de venit.
Art.4. Veniturile necesare acoperirii cheltuielilor de întreținere/ mentenanță a investiției pe o perioadă de minimum 5 ani de la data efectuării ultimei plăți în cadrul proiectului se vor asigura din bugetul local al oraşului Boldeşti-Scăeni.
Art.5. Numărul locuitorilor deserviți de Proiect precum și caracteristicile tehnice ale Proiectului și indicatorii financiari (valoare totală proiect/ valoare eligibilă proiect), sunt cuprinși în anexa, care face parte integrantă din prezenta hotărâre.
Art.6. Reprezentantul legal al orașului, pentru relaţia cu AFIR, în derularea proiectului  este domnul Dincă Florin-Ionuţ, primarul oraşului.
Art.7. Aducerea la îndeplinire a prezentei hotărâri se asigură de către primarul orașului.
Art.8. Prezenta hotărâre se comunică prin grija Serviciului programe, proiecte, peisagistică urbană, Serviciului buget, finanţe, contabilitate, impozite şi taxe, resurse umane şi salarizare şi se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.

